**OTVARANJE OBRTA**

- Zakon o obrtu (NN 143/2013)

***Obrt*** u smislu ovoga Zakona je samostalno i trajno obavljanje dopuštenih gospodarskih

djelatnosti od strane fizičkih osoba sa svrhom postizanja dobiti koja se ostvaruje

proizvodnjom, prometom ili pružanjem usluga na tržištu.

***Obrtnik*** u smislu ovoga Zakona je fizička osoba koja obavlja jednu ili više djelatnosti u svoje

ime i za svoj račun, a pritom se može koristiti i radom drugih osoba.

**1. ŽUPANIJSKI URED ZA GOSPODARSTVO**

- Prijava za upis u obrtni registar

- Obrazac RL-1 (upisuju se podaci o obrtu)

- Obrazac RL-3 (upisuju se podaci o djelatnostima obrta)

Nakon ishodovanja rješenja o udovoljavanju minimalnim uvjetima, obrtnik je dužan prijaviti

UPIS DANA POČETKA OBAVLJANJA OBRTA i to najkasnije u roku od godinu dana od

dana upisa u obrtni registar, na način da ispunjene obrasce (prijava, RL1, RL3, RL 2 ako se

obrt obavlja u izdvojenom pogonu, 70 kn upravne pristojbe) preda u Ured državne uprave.

**2. BANKA**

- Po dobivanju rješenja o upisu obrta u obrtni registar izrađuje se **pečat** i otvara **žiro-račun**

u poslovnoj banci.

**3. POREZNA UPRAVA**

- Treba pronaći knjigovodstveni servis i krenuti s prijavom u registar poreznih obveznika RPO ili registar PDV-a.

- Prijava u registar poreznih obveznika obavlja se u Poreznoj upravi u roku od 8 dana od

upisa obrta u Obrtni registar.

- RPO 1

- RPO - A

- RPO - B

- ROD - DOP

**4. PRIJAVA NA MIROVINSKO I ZDRASTVENO**

- Obrtnici s više od 3 osiguranika dužni su prijave za mirovinsko osiguranje podnositi

elektroničkim putem od 1. siječnja 2014. godine.

- Takva obveza propisana je novim Zakonom o mirovinskom osiguranju i Pravilnikom o

vođenju matične evidencije Hrvatskog zavoda za mirovinsko osiguranje.

- Ako je vlasnik istovremeno osiguran po drugoj osnovi, tada obrt ne treba prijavljivati na

HZMO sve do trenutka PRVOG ZAPOŠLJAVANJA DJELATNIKA.

- U trenutku prijave obrta i njegovog vlasnika / vlasnice potrebno je slijedeće:

• Prijava o početku poslovanja obveznika plaćanja doprinosa (**Tiskanica M-11P)**

• Prijava o početku osiguranja vlasnika / vlasnice obrta (**Tiskanica M-1P)**

• Preslika osobne iskaznice

• Preslika rješenje o početku poslovanja obrta

• Preslika potpisnog kartona u banci

• Preslika potvrde o OIB-u

• Dostaviti potvrdu o radnom stažu i osobnom broju osiguranika koja se preuzima na

stranicama HZMO

**5. PRIJAVA NA ZDRASTVENO OSIGURANJE**

- Prijava se mora odraditi u roku od 8 dana od dana registracije obrta u Uredu za

gospodarstvo, ukoliko će vlasniku obrta upravo on biti osnova osiguranja.

- Ako su vlasnik ili vlasnica istovremeno osigurani po drugoj osnovi, tada obrt ne treba

prijavljivati na HZZO sve do trenutka PRVOG ZAPOŠLJAVANJA DJELATNIKA.

- U trenutku prijave obrta i njegovog vlasnika ,potrebno je slijedeće:

• Prijava obveznika uplate doprinosa (**Tiskanica 1)**

• Prijava na osnovno zdravstveno osiguranje vlasnika / vlasnice obrta (**Tiskanica 1)**

• Preslika rješenja o početku poslovanja obrta

• Ovjerene tiskanice M-1P i M-11P sa HZMO

• Preslika potpisnog kartona u banci

• Preslika osobne iskaznice

Ukoliko obrtnik ima uzdržavanih članova i njih će zdravstveno osigurati preko obrta

prijavom na (**Tiskanici 2)**.

Istaknuti tvrtku

Tvrtka ili naziv obrta, mora sadržavati točan i puni naziv obrta, **ime i prezime** obrtnika, te

adresu, a mora se istaknuti na ulazu u sjedište obrta.

Vođenje poslovnih knjiga i evidencija:

Knjiga primitaka i izdataka

Popis dugotrajne imovine

Evidencija o tražbinama i obvezama

Završetak poslovne godine - izrada godišnje prijave poreza na dohodak

**Temeljni kapital:** Nema

**Troškovi osnivanja obrta**: od 500,00 do 1.000,00 kn.

**Vrijeme potrebno za otvaranje:** Max. 8 dana

**Mjesto registracije**: Ured državne uprave u Županiji

**Odgovornost:** Ukupnom imovinom obrtnika

**Knjigovodstvo:** Jednostavno-po načelu blagajne

**Članstvo u komori:** Hrvatska obrtnička komora

**Djelatnosti:** Sve dopušteno uz posjedovanje odgovarajuće stručne

spreme te povlastice za povlaštene

**Porezne stope:** 12%, 25%, 40%

**Plaćanje PDV-a:** Naplaćeni i plaćeni računi–do prometa od

3.000.000,00kn/g.

**Zaposleni:** Nema ograničenja

**Priznavanje bruto plaće**

**osnivača u trošak:** Samo doprinosi za mirovinsko i zdravstveno osiguranje

**Odnos sa osnivačem:** Ne može biti sam sebi zajmodavac ili zakupodavac